**Էլեֆտերիա Արվանիտակի** (հուն․՝ Ελευθερία Αρβανιτάκη, հոկտեմբերի 17, 1957(1957-10-17), Պիրեյոս, Հունաստան), հույն երգչուհի։ Համագործակցել է այնպիսի երաժիշտների հետ, ինչպիսիք են Սեզարիա Էվորան, Արտո Թունջբոյաջյանը, Արա Դինքջյանը։

Կենսագրություն
--------------

Էլեֆտերիա Արվանիտակին ծնվել է 1957 թվականի հոկտեմբերի 17-ին Պիրեյում։ Նրա ընտանիքն այդտեղ էր տեղափոխվել Իկարիա կղզուց։ Էլեֆտերիա Արվանիտակիի ազգականն է հունական ծագմամբ ավստրալիացի կինոռեժիսոր Էնթոնի Մարաշը։

Իր երաժշտական կարիերան Էլեֆտերիա Արվանիտակին սկսել է 1980-ական թվականներին՝ միանալով «Οπισθοδρομική Κομπανία» խմբին։ 1981 թվականին թողարկվել է Վանգելիս Գերմանոսի «Ta Barakia» ալբոմը, որի երգերից մեկը կատարում է Էլեֆտերիա Արվանիտակին։ Որոշ ժամանակ անց Էլեֆտերիա Արվանիտակին հեռանում է խմբից և սկսում նախապատրաստել իր առանձին ալբոմը։ 1984 թվականին թողարկվում է երկգչուհու առաջին ալբոմը, որ կոչվում է «Eleftheria Arvanitaki»:

2004 թվականի օգոստոսին Էլեֆտերիա Արվանիտակին մասնակցել է Աթենքում անցկացված Օլիմպիական խաղերի փակման արարողությանը։ Նա ելույթ է ունեցել մի շարք փառատոններում, այդ թվում է WOMAD (World of Music, Arts and Dance) փառատոնը։ 2006 թվականին Էլեֆտերիա Արվանիտակին՝ որպես «European Divas» կոչված կատարողների խմբի անդամ, Իսլանդիայի Ռեյկյավիկ քաղաքում մասնակցել է «Frostroses» սուրբծննդյան համերգին։ Այդ խմբում ընդգրկված էին նաև Սիսել Շիրշեբոն (Նորվեգիա), Eivør Pálsdóttir (Ֆարերյան կղզիներ), Պետուլա Կլարկը (Մեծ Բրիտանիա), Ռագա Գիսլան (Իսլանդիա) և Պատրիսիա Բարդոնը (Իռլանդիա)։

Էլեֆտերիա Արվանիտակին պայմանագիր է կնքել Verve ջազային լեյբլի հետ (Universal Music Group-ի դուստր լեյբլ), ինչի շնորհիվ իրականացել են նրա ալբոմների միջազգային թողարկումները։ Դրանից հետո նա համագործակցել է EmArcy Records ձայնագրման ստուդիայի հետ, որ աշխատում էր եվրոպացի ջազ երգիչների հետ՝ նրանց դարձնելով հայտնի ամբողջ աշխարհում։

2010 թվականի մարտի 14-ին հունական *Alpha TV* ալիքը հրատարակել է ազգային ձայնագրական դարաշրջանի լավագույն երգչուհիների ցանկը, որում Էլեֆտերիա Արվանիտակին զբաղեցնում էր վեցերորդ տեղը։

Ալբոմներ
--------

| Տարեթիվ | Վերնագիր | Հավաստագրում |
| --- | --- | --- |
|  |  |
| 1984 | *Eleftheria Arvanitaki*  | - |
| 1986 | *Kontrabanto*  | Պլատինե |
| 1989 | *Tanirama*  | - |
| 1991 | *Meno Ektos*  | Ոսկե |
| 1993 | *I Nihta Katevainei*  | - |
| 1994 | *Ta Kormia Kai Ta Maheria*  | Պլատինե |
| 1996 | *Tragoudia Gia Tous Mines*  | Պլատինե |
| 1998 | *Ektos Programmatos*  | 2x Պլատինե |
| 2001 | *Ekpombi*  | Ոսկե |
| 2002 | Eleftheria Arvanitaki - Live | Ոսկե |
| 2004 | *Ola Sto Fos*  | Պլատինե |
| 2006 | *Grigora I Ora Perase*  | Ոսկե |
| 2008 | *Kai Ta Matia Kai I Kardia*  | Ոսկե |
| 2010 | *Prosopo Me Prosopo*  |  |
| 2015 | *9 + 1 istories*  |  |
|
|

Ծանոթագրություններ
------------------

1. 1 2  Discogs — 2000.
2. 1 2  Montreux Jazz Festival Database
3. ↑
4. ↑  *Chart Show: Your Countdown*. Alpha TV. Airdate: 14 March 2010

Արտաքին հղումներ
----------------

* Պաշտոնական կայք
* Էլեֆտերիա Արվանիտակիի կենսագրությունն ու երգերի թարգմանությունները

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · Յանդեքս երաժշտություն |
|  |
| Թեմատիկ կայքեր | Discogs · Internet Movie Database · MusicBrainz |
|  |
| 

|  Չափորոշչային վերահսկողություն |
| --- |
|  |
| BNF: 14150946q · GND: 134161459 · ISNI: 0000 0000 5517 1465 · LCCN: no2005083398 · SUDOC: 08088122X · VIAF: 33208489 · WorldCat VIAF: 33208489 |

 |

 |